Referat fra ordinær generalforsamling i Haveforening Sundbyvang søndag den 23. Juni 2019

Tilstede:

Lene (H.V.7), Susanne (2K), Morten (H.V.13), Tom (2D), Eline (2B), John (2E), Laila (2E), Maria (2H), Ole (2H), Laila H. (2G), Astrid (2U), Mads (2U), Berit (2M), Jan (2L), Ib (2C), Helle (for have 2R), Mette (2A)

Fuldmagter fra Lene (2F), Jacob & Kristina (H.V.11), Kim (2S), Inge (2R)

17 haver repræsenteret

1) **Velkomst og valg af dirigent og referent**: Valget faldt på konstituerede formand Tom Frederiksen som dirigent og konstituerede næstformand Mette Lindbo som referent.

Generelforsamlingen blev erklæret lovligt indkaldt.

2) **Formandens beretning: se vedhæftede**.

Kommentar: Alle kan tilkendegive overfor bestyrelsen hvis de ønsker grøn bunke, men generelt sørger bestyrelsen for at bestille bunke minimum to gange om året bl.a. I forbindelse med hækklipning.

Kommentar: Husk at luk jeres affaldsposer, inden de smides i containeren.

Kommentar: Til information er TDC fibernet er forsinket, hvis nogen oplever at de mangler at få "skudt" kabler ind på loddet.

Formandens beretning blev godkendt.

3) **Årsregnskabet** blev fremlagt af kassér Susanne Lundvig: Regnskabet blev godkendt.

4) **Orientering om kloakering:**

    Mette og Tom har været til infomøde om de foreløbige planer for kloakering.

Vores haveforening er foreløbigt planlagt til at blive kloakeret i 2021. Pris pr. Have ligger mellem 60-150.000 kr. (Hovedledning). Prisen afhænger af de fysiske forhold i foreningen, samt priserne generelt i perioden, hvor der projekteres. Kommunen kan derfor ikke på nuværende tidspunkt komme det nærmere, hvad det præcis vil koste den enkelte. Vi er blevet oplyst, at foreningen kan optage et 30-årigt lån gennem kommunen og afdrage via lejen. Vi financierer selv fra hækken og ind i vores huse.

Grundejeren (Københavns kommune) er ansvarlig for hele projektet og vil tage kontakt til os i løbet af 2020, for nærmere detailplanlægning.

Kommentar: Vil kloakering på hvert lod indgå som en forbedring? Bestyrelsen spørger i kolonihaveforbundet for helt korrekt svar (Susanne). Kommentar: Kan man eventuelt tage kontakt til foreninger, som er blevet kloakeret for at få mere af vide? Bestyrelsen taler med Københavns kommune, om mulige foreninger at tage kontakt til (Mette).

5) **Indkomne forslag**:

Forslag a.

Bestyrelsen stiller forslag om økonomisk administration i kolonihave forbundet.

Forslaget blev vedtaget med 13 for og tre imod. Der var dog spørgsmål til, om udregning af årsregnskab var en del af pakken, som vi ønsker at tilkøbe. Dette er senere blevet bekræftet, at udregning af årsregnskab, er en del af pakken. Se vedhæftede punkter fra møde i kolonihaveforbundet.

Forslag b.

Bestyrelsen stiller forslag om at sætte hængelåse, som bestyrelse har nøgle til, på vores fælles toilet, når sæsonen slutter, for at undgå brug af det udenfor sæsonen. Forslaget blev vedtaget og der sættes lås på fra 1/11-31/3.

Der var ikke indkommet yderligere forslag.

6) **Valg til bestyrelsen.**

    Susanne (2K) ønskede, bl.a. efter at forslaget om at økonomi overgår til kolonihaveforbundet, alligevel at fortsætte bestyrelsesarbejdet. Mette (2A), som kun har været konstitueret, ønskede efter nogle overvejelser igen at stille op til bestyrelsen. Maria (2H) stillede også op. Ingen andre ønskede at stille op. Susanne, Maria og Mette blev enstemmigt valgt. Berit (2M) og Jan (2L) blev valgt som suppleanter. De nyvalgte anmodet om en god tone generelt - også skriftligt, da en dårlig tone er med til at tage alt energi ud af bestyrelsesarbejdet. Dette var der selvfølgelig bred opbakning til.

Bestyrelsen konstituerer sig på førstkommende bestyrelsesmøde (juli)

7) **Eventuelt:**

Have 2R: Helle låser lågen ud mod Sundbyvestervej i aften- og nattetimerne, for at undgå uvedkommende i foreningen. Opbakning til dette. Lågen er i øvrigt i stykker – John har set på det og vurderet, at vi må have en mand på udefra. Bestyrelsen hidkalder hjælp.

Bestyrelsen sender dato forslag ud til aften med fællesspisning.

Husk fælles arbejdsdag søndag den 1. September kl. 10. Nærmere information følger.

Formanden takkede for god ro og orden og hævede mødet.